CELEX: 62010TJ0286
Language: sk
Date: 2012-10-17 00:00:00
Title: Rozsudok Všeobecného súdu (siedma komora) zo 17. októbra 2012.#Fondation de l’Institut de recherche IDIAP proti Európskej komisii.#Arbitrážna doložka – Šiesty rámcový program v oblasti výskumu, technologického rozvoja a demonštračných činností – Zmluvy týkajúce sa projektov Amida, Bacs a Dirac – Oprávnené náklady – Vzor dodatočných nákladov – Plat výskumníkov, ktorí uzavreli pracovnú zmluvu na dobu neurčitú – Nedostatok vlastných zdrojov zmluvnej strany.#Vec T-286/10.

Rozsudok Všeobecného súdu (siedma komora) zo 17. októbra 2012 – Fondation IDIAP/Komisia
      (vec T-286/10)
      „Arbitrážna doložka – Šiesty rámcový program v oblasti výskumu, technologického rozvoja a demonštračných činností – Zmluvy týkajúce sa projektov Amida, Bacs a Dirac – Oprávnené náklady – Vzor dodatočných nákladov – Plat výskumníkov, ktorí uzavreli pracovnú zmluvu na dobu neurčitú – Nedostatok vlastných zdrojov zmluvnej strany“
      1.                     Súdne konanie – Podanie návrhu na Všeobecný súd na základe arbitrážnej doložky – Zmluvy uzavreté v rámci špecifického programu
            pre výskum, technologický vývoj a demonštráciu – Platy výskumníkov s pracovnou zmluvou na dobu neurčitú – Dodatočné náklady
            – Osvedčenie oprávnenosti týchto nákladov audítorom, ktorého vymenoval zmluvný partner – Audit vedený na podnet Komisie, ktorý
            potvrdzuje neoprávnenosť týchto nákladov – Prípustnosť – Návrh na začatie konania pred súdom s cieľom určiť oprávnenosť, ako
            aj neexistenciu požiadavky náhrady vo vzťahu k tým istým nákladom – Nedôvodný návrh (článok 272 ZFEÚ; nariadenie Európskeho
            parlamentu a Rady č. 2321/2002, článok 12 ods. 2 prvý pododsek a článok 14 ods. 2; Charta základných práv Európskej únie,
            článok 47) (pozri body 61 – 84, 88 – 96)
      2.                     Súdne konanie – Návrh na začatie konania – Formálne náležitosti – Zhrnutie dôvodov, na ktorých je návrh založený – Abstraktné
            označenie – Neprípustnosť [Štatút Súdneho dvora, článok 21 prvý odsek; Rokovací poriadok Všeobecného súdu, článok 44 ods. 1
            písm. c)] (pozri bod 106)
      3.                     Žaloba o neplatnosť – Právomoc súdu Únie – Návrhy smerujúce k tomu, aby bol inštitúcii udelený príkaz – Neprípustnosť (článok
            263 ZFEÚ) (pozri bod 111)
      4.                     Žaloba o neplatnosť – Žaloba, ktorá sa v skutočnosti týka sporu zmluvnej povahy – Nedostatok právomoci súdu Únie – Neprípustnosť
            (článok 263 ZFEÚ) (pozri body 113, 114)
      Predmet
      
         
               Návrh podaný v prvom rade na základe článku 272 ZFEÚ, aby Všeobecný súd určil, že niektoré náklady žalobkyne v rámci výkonu
                  zmlúv č. 33812, týkajúcej sa projektu Amida, č. 27140, týkajúcej sa projektu Bacs, a č. 27787, týkajúcej sa projektu Dirac,
                  uzavretých s Európskou komisiou v rámci šiesteho rámcového programu v oblasti výskumu, technologického rozvoja a demonštračných
                  činností prispievajúcich k vytvoreniu Európskeho výskumného priestoru a k inovácii (2002 až 2006), zriadeného rozhodnutím
                  Európskeho parlamentu a Rady č. 1513/2002/ES z 27. júna 2002 (Ú. v. ES L 232, s. 1; Mim. vyd. 13/029, s. 576), sú oprávnené
                  na náhradu a že v dôsledku toho žalobkyňa nemusí nahradiť sumu 98 042,45 eura z titulu zmluvy týkajúcej sa projektu Dirac
                  a sumu 251 505,76 eura z titulu zmluvy týkajúcej sa projektu Amida, ako aj návrh podaný subsidiárne na základe článku 263
                  ZFEÚ, smerujúci jednak k zrušeniu rozhodnutia Komisie, ktorým táto inštitúcia potvrdila závery auditu vyhlasujúceho sporné
                  náklady za neoprávnené, a jednak k uloženiu povinnosti Komisii, aby iniciovala audit projektov, ktoré sa majú realizovať inou
                  spoločnosťou než tou, ktorá vykonala pôvodný audit
               
            Výrok
      
         
                  1.
               
               
                  
               
               
                  	Žaloba sa zamieta.
               
            
         
                  2.
               
               
                  
               
               
                  	Fondation de l’Institut de recherche IDIAP znáša okrem vlastných trov konania aj trovy konania Európskej komisie vrátane trov
                     konania o predbežnom opatrení.